શાહરુખ-સલમાનનું આ સતત બીજા વર્ષે થયેલ ભરત-મિલાપ લોકો માટે બિગ ન્યુઝ નહોતાં. લોકોને હવે લાગે છે કે આ તો કૉમન થઈ ગયુ છે. આ આખી વાત જ વાસી થઈ ગઈ છે અને એટલે જ આ વખતે શાહરુખ-સલમાનના મિલનના સમાચારો હૅડલાઇન્સ નહીં બન્યાં. ગત વર્ષે જે લોકો શાહરુખ-સલમાનના મિલનથી બહુ ઉત્સાહમાં આવી ગયા હતાં, તેઓ પણ આ વખતે ઉદાસીન જ રહ્યાં, કારણ કે લોકો આ મિલનને રૂપેરી પડદે સાકાર થતુ જોવા માંગતા હતાં અને તેવુ કંઈ પણ થયું નહીં.